Muzkels
Muzkels (tadžiku: қаторкӯҳи Музкӯл) ir viena no Pamira kalnu grēdām Tadžikistānā. Izvietojusies Pamira vidusdaļā Kalnu Badahšanā starp Murgobas upi un Sarezas ezeru dienvidos un Zulumartu un Sarikola grēdu ziemeļos. Stiepjas 130 km garumā austrumu—rietumu virzienā. Grēda veidota no metamorfajiem slānekļiem, kaļķakmeņiem, smilšakmeņiem. Vidējais augstums no 5370 m rietumdaļā līdz 5720 m austrumdaļā. Augastākā virsotne ir Padomju virsnieku smaile (6233 m). Korē 440 ledāji ar kopējo platību ap 330 km². Piekājē augstkalnu tuksnesis.